ПРЕДЛОГ ЗАКОНА

О ИЗМЕНАМА И ДОПУНАМА

ЗАКОНА О ТРАНСПОРТУ ОПАСНЕ РОБЕ

Члан 1.

У Закону о транспорту опасне робе („Службени гласник РС”, бр. 104/16, 83/18, 95/18 – др. закон и 10/19 – др. закон), члан 1. мења се и гласи:

„Члан 1.

Овим законом се уређују услови за обављање унутрашњег и међународног транспорта опасне робе у друмском, железничком и унутрашњем водном саобраћају на територији Републике Србије, захтеви у односу на амбалажу, покретну опрему под притиском, односно цистерну, односно превозно средство намењено за транспорт опасне робе, услови за именовање тела која обављају оцењивање усаглашености, контролишу и испитују амбалажу, покретну опрему под притиском, односно цистерну, односно возило за транспорт опасне робе, услови за овлашћивање тела која обављају оцењивање усаглашености, контролишу и испитују амбалажу, покретну опрему под притиском, односно цистерну, услови за овлашћивање тела која испитују и контролишу брод за транспорт опасне робе, надлежности државних органа и организација у транспорту опасне робе, услови и обавезе које треба да испуне учесници у транспорту опасне робе, надзор, као и друга питања која се односе на транспорт опасне робе.”

Члан 2.

Члан 2а мења се и гласи:

„Члан 2а

На поступак издавања и укидања решења о одобрењу одступања од одредаба ADR/RID/ADN, поступак издавања и одузимања дозволе за транспорт опасне робе, издавање решења о признавању иностране исправе о усаглашености, издавање сертификата о одобрењу за тип амбалаже, покретне опреме под притиском или цистерне у складу са ADR/RID/ADN, поступак именовања и овлашћивања тела за спровођење поступка оцењивања усаглашености, контролисања и испитивања, поступак издавања и одузимања овлашћења стручном лицу, поступак издавања и одузимања лиценце за стручну обуку кандидата за саветника за безбедност у транспорту опасне робе, поступак издавања сертификата за саветника, поступак издавања и одузимања овлашћења за вршење стручне обуке кандидата за обављање послова возача возила за транспорт опасне робе, односно лица са сертификатом о специјалистичком знању из области ADN, поступак именовања тела за оцењивање усаглашености возила, поступак издавања, продужења важења и укидања ADR сертификата о стручној оспособљености за возача возила за транспорт опасне робе, поступак издавања, продужења важења и одузимања сертификата о специјалистичком знању из области ADN и поступак издавања одобрења, вођење евиденција и регистара прописаних овим законом примењују се одредбе закона који уређује општи управни поступак.”

Члан 3.

У члану 3. став 1. тачка 6) мења се и гласи:

„6) именовање је одобрење које министарствo надлежно за послове саобраћаја (у даљем тексту: министарство) даје телу за спровођење оцењивања усаглашености, контролисање и испитивање за потребе тржишта, у складу са захтевима из ADR/RID/ADN”;

Тачка 11) брише се;

У тачки 13) реч: „најоптималнију” замењује се речју: „оптималну”;

У тачки 14) речи: „RID/ADNˮ замењују се речима: „ADR/RID/ADNˮ.

После тачке 27) додаје се тачка 27а) која гласи:

„27а) Субјекат задужен за одржавање (ECM) је правно лице у складу са Јединственим правилима о техничком пријему железничких возних средстава која се користе у међународном саобраћају (АТМF – Додатак G COTIF) који је уз то сетификован у складу са Анексом А да је задужен за одржавање кола;ˮ.

У тачки 28) после речи: „организатор транспортаˮ додаје се запета и речи „субјекат задужен за одржавање (ECM)ˮ.

Тачка 32) мења се и гласи:

„32) стручно лице је лице оспособљено и овлашћено за испитивање преносивих цистерни, контејнер-цистерни, трајно причвршћених цистерни, батеријских возила, демонтажних цистерни, заменљивих цистерни, кола цистерни односно MEGC у складу са прописима ADR/RID.”

Члан 4.

У члану 7. став 1. тачка на крају брише се и додају се речи: „или законом којим се уређују експлозивне материје.”

У ставу 5. речи: „а на основу потврде о испуњености услова прописаних овим законом коју издаје министарство”, бришу се.

Став 6. брише се.

Досадашњи став 7. који постаје став 6. мења се и гласи:

„Решење о издавању дозволе за транспорт опасне робе издаје се за сваки појединачни транспорт у случајевима утврђеним ADR/RID/ADN.”

После става 7. који постаје став 6. додаје се нови став 7. који гласи:

„Решење о издавању дозволе за транспорт из става 2. овог члана издаје се на период највише 30 дана, а решење о издавању дозволе за транспорт из става 3. овог члана издаје се на период од највише 30 дана ако је прибављено одобрење за набавку у складу са законом којим се уређују експлозивне материје.”

Став 8. мења се и гласи:

„Решење о издавању дозволе за вишекратни транспорт на територији Републике Србије издаје се на период од највише шест месеци уколико се привредно друштво, друго правно лице или предузетник бави делатношћу у вези са употребом опасне робе из става 1. овог члана.”

Став 10. брише се.

Досадашњи став 11. постаје став 10.

Члан 5.

У члану 8. став 5. мења се и гласи:

„Подаци из става 1. тачка 7) овог члана не наводе се у дозволи за транспорт из члана 7. став 2. овог закона, а подаци из става 1. тач. 9) и 10) овог члана не наводе се у дозволи за транспорт из члана 7. ст. 3. и 8. овог закона.”

У ставу 6. речи: „вишекратни транспорт на територији Републике Србије”, замењују се речју: „транспорт”.

У ставу 10. број: „7” замењује се бројем: „9”, а после речи „регистарски број возила” додају се речи „и податке о возачу који ће обављати транспорт”.

Став 11. брише се.

Члан 6.

У члану 11. став 1. тачка 2) речи: „којима се потврђује да се у њој превози одговарајућа опасна роба;” бришу се.

Тачка 4) мења се и гласи:

„4) за коју постоји, ако је применљиво, важећа исправа о спроведеном прописаном контролисању у складу са ADR/RID/ADN.ˮ

Ст. 2 – 4. мењају се и гласе:

„На територији Републике Србије може да се користи покретна опрема под притиском, која није произведена у Републици Србији, а за коју је прибављено решење о признавању иностране исправе о усаглашености.

Инострана исправа о усаглашености за покретну опрему под притиском за транспорт опасне робе издата од иностраног тела за оцењивање усаглашености може да се призна ако је покретна опрема под притиском испитана и одобрена према иностраним прописима чији захтеви обезбеђују исти степен заштите безбедности људи, животне средине и имовине који су одређени захтевима ADR/RID/ADN и овог закона.

Решење о признавању из става 2. овог члана доноси министар у складу са прописом којим се уређује начин признавања иностраних исправа о усаглашености.”

У ставу 5. речи: „става 3.” замењују се речима: „става 2.”.

Став 6. мења се и гласи:

„Изузетно од става 2. овог члана, именовано тело по налогу министарства спроводи поступак признавања иностране исправе о усаглашености покретне опреме под притиском којом се констатује усаглашеност са захтевима прописа Европске уније кojу je издaлo пријављено тело из државе чланице Еврoпске униjе, или државе уговорнице Споразума о европском економском простору, као и Швајцарске Конфедерације, бeз поновног испитивaњa, oднoснo сeртификaциje или оцењивања усаглашености, прегледом одговарајућег дела техничке документације, aкo je испуњeн нajмaњe jeдaн oд слeдeћих услoвa:”.

У ставу 7. речи: „става 6.” замењују се речима: „ст. 2. и 6.”.

У ставу 8. речи: „става 6.” замењују се речима: „ст. 2. и 6.”.

Члан 7.

Назив члана 12. мења се и гласи:

„Оцењивање усаглашености, контролисање и испитивање амбалаже, покретне опреме под притиском, односно цистерне”

У члану 12. став 2. мења се и гласи:

„Пре почетка производње произвођач прибавља сертификат о одобрењу за тип амбалаже, покретне опреме под притиском или цистерне у складу са ADR/RID/ADN и другим техничким прописима којима се уређују технички захтеви за амбалажу, односно покретну опрему под притиском, односно цистерну, који издаје министарство на основу извештаја о испитивању које спроводи овлашћено тело за оцењивање усаглашености амбалаже, покретне опреме под притиском или цистерне или МЕМУ у складу са ADR/RID/ADN.”

Члан 8.

У члану 13. став 3. после речи: „усаглашености” додају се запета и речи: „контролисања и испитивања”.

Став 5. мења се и гласи:

„Министарство пријављује именована и овлашћена тела за оцењивање усаглашености у складу са овим законом, министарству надлежном за вођење регистра тела за оцењивање усаглашености.”

У ставу 6. реч: „испитујеˮ замењује се речју: „контролише”.

После става 8. додаје се нови став 9. који гласи:

„За издавање решења из става 8. овог члана подносилац захтева плаћа републичку административну таксу.”

Досадашњи ст. 9 и 10. постају ст. 10. и 11.

Члан 9.

Члан 14. став 1. мења се и гласи:

„На захтев произвођача, који се подноси у складу са ADR/RID/ADN, овлашћено тело за оцењивање усаглашености амбалаже, покретне опреме под притиском или цистерне спроводи контролисање и испитивање за одговарајући тип производа и ако производ испуњава прописане захтеве министарство издаје сертификат о одобрењу типа.”

Став 8. мења се и гласи:

„Именовано тело дужно је да, након издавања сертификата о одобрењу типа, извештај o испитивању након првог контролисања достави министарству у року од 15 дана.”

Став 11. мења се и гласи:

„Влада прописује начин поступања произвођача, увозника, дистрибутера, власника и оператера у односу на покретну опрему под притиском, начин именовања овлашћеног представника произвођача и послове које може да врши на основу писменог овлашћења произвођача, начин обавештавања о привредним друштвима која су доставила покретну опрему под притиском или којима је достављена покретна опрема под притиском, захтеве за оцењивање усаглашености, начин оцењивања и поновног оцењивања усаглашености, правила, услове, изглед и захтеве за постављање знака усаглашености, начин именовања и овлашћивања тела која спроводе поступак оцењивања усаглашености, контролисања и испитивања покретне опреме под притиском, захтеве у погледу стручне оспособљености запослених и других ангажованих лица у именованом и овлашћеном телу, опреме, независности и непристрасности у односу на лица повезана са производом који је предмет оцењивања усаглашености, поступања са приговорима на рад и одлуке тела за оцењивање усаглашености, чувања пословне тајне и осигурања од одговорности за штету, као и поступање са покретном опремом под притиском која представља опасност за безбедност и здравље људи и заштиту животне средине, односно поступање у случају формалних неусаглашености покретне опреме под притиском.”

После става 14. додају се ст. 15. до 17, који гласе:

„Влада прописује начин пуњења гаса у боце, услове за пунионице, начин обуке запослених у пунионицама и одговорност корисника, власника и пунионица.

Министар ближе прописује услове за издавање и одузимање овлашћења за оцењивање усаглашености типа амбалаже, покретне опреме под притиском, цистерне или МЕМУ за транспорт опасне робе.

Министарство води регистар пунионица покретне опреме под притиском, цистерни и MEGC која садржи следеће податке: редни број, званичан назив, матични број и контакт телефон пунионице, име, презиме, имејл и број телефона саветника за безбедност.”

Члан 10.

У члану 15. став 1. после речи: „усаглашеностиˮ додају се запета и речи: „контролисања и испитивањаˮ.

Став 2. мења се и гласи:

„Ако је именовано тело део оспособљености за спровођење оцењивања усаглашености, контролисања и испитивања која су утврђена решењем о именовању, доказало актом о акредитацији, проверу оспособљености из става 1. овог члана врши Акредитационо тело Србије, у складу са законом и о резултатима провере обавештава министарство које врши надзор над именованим телом.”

После става 4. додају се ст. 5. и 6. који гласе:

„Одредбе ст. 1. до 4. овог члана се примењују и на овлашћена тела за оцењивање усаглашености.

Именована и овлашћена тела за оцењивање усаглашености цистерни, министарству достављају у електронској форми обавештење о спроведеном поступку испитивања и контролисања цистерни, батеријских возила или MEGC које садржи извештај о резултатима испитивања и контролисања, слике опреме и пропратну документацију, до краја месеца за претходни месец.”

Члан 11.

У члану 17. став 1. тач. 1) и 5) бришу се.

Став 2. мења се и гласи:

„Дирекција за железницe, образована законом којим се уређује железница, издаје дозволу за коришћење железничких возила, у складу са законом којим се уређује интероперабилност железничког система.”

Став 4. брише се.

Досадашњи став 5. који постаје став 4. мења се и гласи:

„Министар прописује начин и услове за утврђивање траса за превоз опасне робе у друмском саобраћају.”

Члан 12.

У члану 18. став 2. тачка 3) мења се и гласи:

„3) утврди да је опасна роба упакована или пуњена у амбалажу, велику амбалажу, IBC, цистерну (возила-цистерне, демонтажне цистерне, батеријска возила, MEGC, преносиве цистерне и контејнер-цистерне), кола цистерне или бродове и танкере, који испуњавају услове прописане ADR/RID/ADN и овим законом;”

Тачка 5) мења се и гласи:

„5) утврди да су неочишћене и недегазиране (недезинфиковане) цистерне или неочишћена празна кола (RID), неочишћена празна возила (ADR), неочишћена празна возила или кола (ADN), односно велики контејнери и мали контејнери за робу у расутом стању, на одговарајући начин означени великим листицама опасности и обележени обележјима у складу са поглављем 5.3 ADR/RID/ADN и да су неочишћене празне цистерне на исти начин затворене и заптивене као и у напуњеном стању;”.

Члан 13.

У члану 21. став 2. после тачке 13) додаје се тачка 13а) која гласи:

„13а) „пунилац покретне опреме под притиском, цистерни и MEGC доставља министарству податке из члана 14. став 17.”

У ставу 3. тачка 3) после речи: „MEGC,” додају се речи: „батеријска возила”.

У тачки 3) подтачка (3) реч: „одељком” замењује се речима: „одељцима 5.3.3 и”.

У ставу 4. тачка 2) подтачка (4) после речи „одељцима 5.3.3” додаје се запета и бројеви „5.3.5”.

Члан 14.

У члану 22. став 3. после тачке 5) додаје се тачка 5а), која гласи:

„5а) обезбеди поштовање одредаба о утовару из пододељака 7.5.1.1, 7.5.1.2, 7.5.1.3 и 7.5.2 ADR;”.

Члан 15.

У члану 23. став 2. тачка 4) мења се и гласи:

„4) утврди да документи (као што су теретница, товарни лист, карго манифест или друга превозна исправа) у вези са транспортом возила, кола или контејнера који садрже или су садржали суви лед (UN 1845) или материје које се користе за расхлађивање или кондиционирање и који пре транспорта нису били потпуно проветрени, садрже податке у складу са пододељком 5.5.3.7.1 ADR/RID/ADN. ”

У ставу 3. тачка 9) мења се и гласи:

„9) опреми возило противпожарном опремом у складу са одељком 8.1.4 ADR, као и да изврши периодични технички преглед апарата за гашење пожара у складу са прописима којима се уређује технички преглед апарата за гашење пожара, како би се обезбедила гаранција њихове функционалне сигурности, као и да обезбеди да се на њима налази ознака усаглашености и обележје које указује до када се може користити за предвиђену намену у складу са пододељком 8.1.4.4 ADR;”.

Тачка 10) мења се и гласи:

„10) стави, одстрани или прекрије на возилу велике листице у складу са одељком 5.3.1 ADR, табле наранџасте боје у складу са одељком 5.3.2 ADR, обележја у складу са одељком 3.4.15 ADR, односно обележја у складу са одељцима 5.3.3, 5.3.6 и 5.5.3 ADR, као и да утврди да су, у случајевима прописаним у одељку 3.4.13 а у вези са одељком 3.4.14 ADR, стављена обележја у складу са одељком 3.4.15 ADR;”.

Тачка 13) мења се и гласи:

„13) опреми транспортну јединицу у складу са одељком 8.1.5 ADR и то:

(1) опремом обавезном за возило према 8.1.5.2 став 1. ADR;

(2) опремом за личну заштиту за сваког члана посаде возила према 8.1.5.2 став 2. ADR;

(3) додатном опремом која се захтева за одређене класе према 8.1.5.3 ADR;”.

У ставу 4. после тачке 9) додаје се тачка 9а) која гласи:

„9а) обезбеди да информације које ће се учинити доступним субјекту задуженом за одржавање (ECM), било директно или преко корисника кола цистерне, како је то дефинисано у члану 15 § 3 Прилога G у COTIF (ATMF) и у Aнексу A ATMF, покривају такође цистерну и њену опрему;”.

У тачки 10) тачка на крају замењује се тачком запетом и додаје се тачка 11) која гласи:

„11) превозник у железничком саобраћају који учествује у транспорту опасне робе са високом потенцијалном опасношћу или радиоактивног материјала са високом потенцијалном опасношћу, који је усвојио и применио планове безбедности у складу са ставом 1.10.3.2.1 RID, исте доставља и управљачу железничке инфраструктуре на увид и на знање (као и сваку следећу ажурирану варијанту), из разлога реализације међусобне сарадње и реаговања код ванредног догађаја у транспорту опасне робе.”

Члан 16.

У члану 27. тачка 6) мења се и гласи:

„6) стави велике листице у складу са пододељцима 5.3.1.3–5.3.1.6 ADR, односно да их уклони или прекрије у складу са ст. 5.3.1.1.5 и 5.3.1.1.6 ADR;”.

Тачка 7) мења се и гласи:

„7) постави или прекрије обележје из одељака 3.4.13 до 3.4.15 ADR, таблу наранџасте боје из одељка 5.3.2 ADR, као и обележја из одељака 5.3.3 и 5.3.6 ADR, односно уклони или прекрије табле из става 5.3.2.1.8 ADR;”.

Тачка 10) подтачка (4) мења се и гласи:

„(4) делове опреме обавезне за возило према 8.1.5.2 став 1. ADR,”

После подтачке (4) додају се подтач. (4а) и (4б) које гласе:

„(4а) делове опреме за личну заштиту за сваког члана посаде према 8.1.5.2 став 2. ADR,

(4б) делове додатне опреме која се захтева за одређене класе према 8.1.5.3 ADR,”.

Члан 17.

Назив члана 28. мења се и гласи:

„Обавезе које се односе на више учесника у транспорту опасне робе”

Став 1. мења се и гласи:

„Пунилац, утоварилац, истоварилац и возач у друмском саобраћају дужни су да приликом пуњења, утовара, истовара и руковања поступају у складу са одељцима 7.5.1, 7.5.5, 7.5.7, 7.5.8 и 7.5.11 ADR, као и пододељцима 7.5.1.1, 7.5.1.2, 7.5.1.3, 7.5.1.4 и 7.5.1.5 ADR.”

У ставу 2. после речи: „пунилац” додаје се реч: „утоварилац” и запета.

У тачки 2) број: „7.6” замењује се бројем: „7.2”.

У ставу 3. после речи: „пунилац” додаје се реч: „утоварилац” и запета.

У ставу 4. после речи: „пунилац” додаје се реч: „утоварилац” и запета.

После става 5. додају се ст. 6. и 7. који гласе:

„У контексту одељка 1.4.1 RID, субјекат задужен за одржавање железничких кола (ECM) обезбеђује да су испуњени захтеви прописани 1.4.3.8 RID.

Возач у друмском саобраћају сматра се представником страног правног лица учесника у транспорту опасне робе.”

Члан 18.

У члану 29. после става 2. додаје се став 3. који гласи:

„Управљач железничке инфраструктуре дужан је да обавести државни орган који врши надзор и контролу примене прописа у области транспорта опасне робе, о ванредном догађају у транспорту опасне робе у граничним станицама на територији Републике Србије, у којима је планирана примопредаја пошиљака опасне робе између превозника са територије суседне државе и превозника са територије Републике Србије, у случају када ни један од превозника не приступа отклањању узрока ванредног догађаја.”

Члан 19.

У члану 36. став 1. реч: „ангажује” замењује се речју: „именује”.

Ст. 2-4. мењају се и гласе:

„Учесник у транспорту дужан је да достави министарству контакт податке саветника за безбедност којег је именовао из реда запослених, или са којим је закључио уговор o ангажовању, у року од 15 дана од дана именовања.

Ако учесник у транспорту именује саветника за безбедност из реда запослених, дужан је да добије писану сагласност запосленог за такво ангажовање и достави је министарству са документацијом из става 2. овог члана, као и да му обезбеди потребне услове за рад, време за обављање послова саветника за безбедност у оквиру његовог укупног радног времена, као и средства за обуку и даље усавршавање.

Учесник у транспорту дужан је да у року из става 2. овог члана обавести министарство о промени саветника за безбедност или о престанку ангажовања саветника за безбедност на тим пословима.”

После става 6. додаје се став 7. који гласи:

„Министарство успоставља и води регистар именованих саветника за безбедност код учесника у транспорту опасне робе у електронској форми. Регистар садржи контакт податке саветника, број сертификата, вид саобраћаја и рок важења сертификата.”

Члан 20.

У члану 37. став 2. реч: „ангажован” замењује се речју: „именован”.

У ставу 4. речи: „запосленог који рукује опасном робом” замењују се речима: „према 8.2.3 ADR односно 1.3 RID”.

Став 5. мења се и гласи:

„Државни службеник или друго радно ангажовано лице у министарству, који обавља послове државне управе везане за уређење, обезбеђење и контролу транспорта опасне робе не може да обавља рад, односно да буде ангажовано у било ком својству на пословима у вези са транспортом опасне робе код предузетника, у привредном друштву, правном лицу или организацији који обавља послове транспорта опасне робе или у вези са транспортом опасне робе.”

После става 7. додају се ст. 8, 9. и 10. који гласе:

„Министар прописује образац и рок важења потврде из става 4. овог члана.

Именовани саветник за безбедност може једнострано отказати обављање послова саветника за безбедност са отказним роком не краћим од месец дана и дужан је да за период обављања послова саветника за безбедност изради годишњи извештај.

Именовани саветник за безбедност министарству доставља изјаву о отказу обављања послова саветника за безбедност са доказом о протеку рока од месец дана од дана достављања обавештења учеснику у транспорту опасне робе.”

Члан 21.

У члану 38. после става 2. додаје се нови став 3, који гласи:

„Привредно друштво, односно друго правно лице дужно је да за наставни кадар достави доказ о запослењу.”

Досадашњи ст. 3-15. постају ст. 4-16.

У досадашњем ставу 7. који постаје став 8. речи: „ставу 6.” замењују се речима: „ставу 7.”

Члан 22.

У члану 42. ст. 8. и 9. бришу се.

Досадашњи ст. 10-16. постају ст. 8-14.

У досадашњем ставу 12. који постаје став 10. речи: „става 11.” замењују се речима: „става 9.”

У досадашњем ставу 15. који постаје став 13. речи: „става 14.” замењују се речима: „става 12.”

Члан 23.

У члану 43. став 7. мења се и гласи:

„Министар образује испитну комисију пред којом кандидат полаже испит из ст. 2. и 6. овог члана. Чланови комисије су представници министарства који имају искуство од најмање пет година на пословима везаним за транспорт опасне робе.”

Члан 24.

Назив члана 45. мења се и гласи:

„Поступање у случају ванредног догађаја”

У члану 45. став 1. мења се и гласи:

„Лице овлашћено да врши увиђај ванредног догађаја укључујући и саобраћајне незгоде у коме је оштећено возило којим се превози опасна роба, одузима АDR сертификат о одобрењу за возило и доставља га министарству са извештајем о насталом ванредном догађају.”

У ставу 2. реч: „испитивању” замењује се речју: „контролисању”.

После става 2. додају се нови ст. 3. и 4, који гласе:

„Учесник у транспорту у унутрашњем водном саобраћају дужан је да у случају ванредног догађаја који се десио у транспорту опасне робе поступи у складу са одредбама ADN, овог закона и прописа донетих на основу овог закона.

Министар прописује поступање учесника у транспорту у унутрашњем водном саобраћају у случају ванредног догађаја, као и места и ближе услове под којима може да се усидри брод ради отклањања недостатака и искључења из пловидбе.”

Досадашњи ст. 3. и 4. постају ст. 5. и 6.

Члан 25.

У члану 46. став 3. брише се.

Досадашњи став 4. који постаје став 3. мења се и гласи:

„Места која су одабрана за вршење контроле возила морају бити усклађена са прописима који уређују ову област у друмском саобраћају или одређена на основу процене инспектора и/или полицијског службеника који врши контролу у друмском саобраћају.”

Ст. 5. – 7. постају ст. 4. – 6.

Досадашњи ст. 8-10. бришу се.

Досадашњи ст. 11-13. постају ст. 7-9.

Досадашњи став 13. који постаје став 9. мења се и гласи:

„Министар, уз сагласност министра надлежног за унутрашње послове, одређује место на јавном путу и услове под којима ће се вршити контрола транспорта опасне робе, односно заустављање/паркирање возила ради отклањања неисправности или недостатака, искључења из саобраћаја возила након извршене контроле или ванредног догађаја и прописује образац извештаја о прекршајима и казнама који се подносе Европској комисији.”

Члан 26.

После члана 46. додају се назив члана 46а и члан 46а, који гласе:

„Искључење из саобраћаја возила и/или возача које превози опасну робу

Члан 46а

Ако инспектор и/или полицијски службеник у поступку вршења контроле учесника у друмском саобраћају утврди неправилности код учесника у транспорту које би могле утицати на безбедност људи, имовине, односно заштиту животне средине, дужан је да то возило које превози опасну робу односно возача који не поседује одговарајући сертификат о стручној оспособљености возача возила за транспорт опасне робе (ADR), искључи из саобраћаја, уз издавање возачу Листе за утврђивање повреде прописа у друмском саобраћају, и о томе одмах обавести министарство.

Инспектор и/или полицијски службеник може уз пратњу упутити возило које превози опасну робу до места где се возило може безбедно паркирати.

У складу са ADR инспектор и/или полицијски службеник може наложити надзор над возилом које је искључено из саобраћаја.

Искључење возила и/или возача траје до престанка разлога за искључење.”

Члан 27.

У члану 50. став 2. мења се и гласи:

„Дозволу за коришћење из става 1. овог члана издаје Дирекција за железнице према закону којим се уређује интероперабилност железничког система. Документација на основу које се издаје дозвола садржи и исправу о усаглашености са захтевима RID коју издаје именовано тело из чл. 12–15. овог закона.”

Ст. 3. и 4. бришу се.

Члан 28.

У члану 53. став 2. речи: „и поступање учесника у транспорту опасне робе у железничком саобраћају у ванредним догађајима” бришу се.

У ставу 3. запета и речи: „тунелима и на мостовима” бришу се.

Члан 29.

У члану 54. став 2. мења се и гласи:

„Сертификат о одобрењу за брод који превози суви расути терет, односно за танкер, као и привремени сертификат о одобрењу за брод који превози суви расути терет, односно за танкер (у даљем тексту: ADN сертификат о одобрењу за брод) издаје се након спроведеног поступка контролисања брода у складу са захтевима ADN и њима се потврђује да је на броду извршена контрола и да има конструкцију и опрему која је у складу са примењивим прописима дела 9 ADN.”

Став 3. брише се.

Досадашњи ст. 4-19. постају ст. 3-18.

У досадашњем ставу 4. који постаје став 3. запета и речи: „односно тело за оцењивање усаглашености које је овлашћено од стране Управе” бришу се.

У досадашњем ставу 5. који постаје став 4. речи: „односно овлашћеног тела за оцењивање усаглашености брода за превоз опасне робе, а” бришу се.

У досадашњем ставу 6. који постаје став 5. речи: „става 5.” замењују се речима: „става 4.”

Досадашњи став 7. који постаје став 6. мења се и гласи:

„Након спроведеног поступка да у складу са ст. 4. и 5. овог члана и захтевима ADN, Управа издаје ADN сертификат о одобрењу за брод.”

У досадашњем ставу 8. који постаје став 7. тачка на крају брише се и додају се речи: „а не дуже од важења сертификата класе.”

У досадашњем ставу 9. који постаје став 8. запета и речи: „односно овлашћено тело за оцењивање усаглашености брода за транспорт опасне робе” бришу се.

У досадашњем ставу 10. који постаје став 9. речи: „или овлашћено тело” бришу се.

Досадашњи став 11. који постаје став 10. мења се и гласи:

„Ако признато класификационо друштво у току контроле утврди да су отклоњена оштећења и недостаци из става 9. овог члана, Управа је дужна да врати ADN сертификат о одобрењу за брод власнику брода или његовом овлашћеном представнику.”

У досадашњем ставу 18. који постаје став 17. речи: „спровођење поступка оцењивања усаглашености брода и” бришу се.

Члан 30.

У члану 55. став 1. мења се и гласи:

„Овлашћивање из члана 54. став 3. овог закона врши се признавањем класификационог друштва које врши министарство у складу са одредбама закона којим се уређују пловидба и луке на унутрашњим водама.”

У ставу 2. речи: „тело за оцењивање усаглашеностиˮ замењују се речима: „признато класификационо друштво”.

Став 4. брише се.

Члан 31.

У члану 56. став 1. реч: „шест” замењује се речју: „дванаест”.

У ставу 5. речи: „ст. 10. и 11.ˮ замењују се речима: „ст. 9. и 10.”.

Члан 32.

У члану 57. став 27. мења се и гласи:

„Министар образује испитну комисију пред којом кандидат полаже испит из ст. 3 - 5. овог члана. Чланови комисије су представници министарства који имају искуство од најмање пет година на пословима везаним за транспорт опсане робе.”

Члан 33.

Назив члана 58. и члан 58. бришу се.

Члан 34.

У члану 65. став 6. речи: „став 15.ˮ замењују се речима: „став 9.”.

Члан 35.

У члану 66. став 2. речи: „односно овлашћеног тела за оцењивање усаглашености брода за транспорт одређене опасне робе” и запета бришу се.

Члан 36.

У члану 68. став 1. тачка 8) реч: „санацију” замењује се речју „поправку”.

У тачки 10) речи: „став 1. и ˮ бришу се.

Тачка 11) мења се и гласи:

„11) ако преда на транспорт опасну робу чији транспорт није дозвољен у складу са овим законом (члан 21. став 2. тачка 1) и члан 22. став 2. тачка 1);”.

У тачки 14) после речи: „тачка 1)” додају се речи: „и члан 29. став 1. тачка 1)”

У тачки 17) реч: „ангажује” замењује се речју: „именује”.

Тачка 19) мења се и гласи:

„19) ако у случају ванредног догађаја у транспорту опасне робе у железничком саобраћају не поступи у складу са одредбама RID и овог закона (члан 52. став 2);”.

Тачка 20) мења се и гласи:

„20) ако у случају ванредног догађаја у унутрашњем водном саобраћају не поступи у складу са одредбама ADN и овог закона (члан 45. став 3.);”.

Члан 37.

У члану 70. став 1. речи: „привредно друштво или другоˮ бришу се.

Тачка 4) мења се и гласи:

„4) ако пошиљалац поступи супротно одредбама члана 18. став 1, став 2. тач. 2) и 4)–12), став 3. тач. 1)-4) и став 4. тач. 1) и 2) овог закона;”

Тачка 7) мења се и гласи:

„7) ако пунилац поступи супротно одредбама члана 21. став 1, став 2. тач. 2)–14), став 3. тач. 1)-11), став 4. тач. 1)-5) и став 5. тач. 1)-4) овог закона;”

Тачка 8) мења се и гласи:

„8) ако утоварилац поступи супротно одредбама члана 22. став 1, став 2. тач. 2)–8) и ст. 3.-5. овог закона;”.

Тачка 9) мења се и гласи:

„9) ако превозник, односно возар поступи супротно одредбама члана 23. ст. 1. и 2, став 3. тач. 2)–5) и 7)-16), став 4. тач. 2), 4)–11) и став 5. овог закона;”

У тачки 10) после речи: „члана 24.” додају се речи: „став 1. и”

Тачка 13) мења се и гласи:

„13) ако пунилац, утоварилац и истоварилац приликом пуњења, утовара, истовара и руковања поступи супротно одредбама члана 28. став 1. овог закона;”.

У тачки 14) после речи: „пунилац” додају се речи: „и утоварилац”.

У тачки 15) после речи: „пунилац” додајe се запета и реч: „утоварилац”.

У тачки 16) после речи: „пунилац” додајe се запета и реч: „утоварилац”.

У тачки 17) после речи: „ако” додају се речи: „као учесник у транспорту опасне робе у друмском саобраћају”.

После тачке 18) додаје се тачка 18а), која гласи:

„18а) ако управљач железничке инфраструктуре поступи супротно одредбама члана 29. став 3) овог закона;”.

После тачке 19) додаје се тачка 19а), која гласи:

„19а) ако као учесници у транспорту опасне робе у друмском, железничком и унутрашњем водном саобраћају поступе супротно одредби члана 34. став 1. тачка 1) овог закона;”.

Тачка 25) мења се и гласи:

„25) ако учесник у транспорту опасне робе не достави министарству контакт податке именованог саветника за безбедност, односно не обавести министарство о промени или престанку ангажовања саветника за безбедност у року од 15 дана (члан 36. ст. 2. и 4.).”.

Члан 38.

У члану 71. став 1. речи: „привредно друштво или друго” бришу се.

У ставу 1. тачка 3) речи: „став 5.” замењују се речима: „став 6.”

Ст. 5. и 7. бришу се.

Досадашњи став 6. постаје став 5.

Члан 39.

У члану 72. став 1. после речи: „казномˮ додају се речи: „у износуˮ.

Тачка 8) мења се и гласи:

„8) ако саветник за безбедност поступи супротно одредбама члана 37. ст. 1, 2. и 9. овог закона;”.

Тачка 10) брише се.

После става 1. додају се ст. 2. и 3, који гласе:

„Новчаном казном од 10.000 до 500.000динара казниће се за прекршај предузетник:

1) ако обавља транспорт опасне робе која је сврстана у Класу 1 ADR/RID/ADN (експлозивне материје и предмети), Класу 7 ADR/RID/ADN (радиоактивне материје) или транспорт опасног отпада који је окарактерисан и класификован у опасну материју која се налази на списку опасних роба у ADR/RID/ADN без дозволе за транспорт надлежног органа (члан 7. ст. 1–5);

2) ако не предузме све прописане мере како би спречио ванредни догађај, односно у највећој могућој мери умањио последице ванредног догађаја (члан 10. став 1);

3) ако у случају опасности о томе одмах не обавести орган надлежан за ванредне ситуације и полицију и не саопшти све податке који су потребни за предузимање одговарајућих мера (члан 10. став 2);

4) ако не сарађује са другим учесницима у транспорту опасне робе и надлежним државним органима у циљу размене података о потреби предузимања одговарајућих безбедносних и превентивних мера, као и примени поступака у случају ванредног догађаја (члан 10. став 4);

5) ако у случају расипања, разливања, истицања или неког другог облика ослобађања опасне робе или непосредне опасности од расипања, разливања, истицања или неког другог облика ослобађања опасне робе, без одлагања не обезбеди, покупи, одстрани, односно одложи опасну робу или је на други начин учини безопасном, односно не предузме све мере ради спречавања даљег ширења загађења (члан 10. став 5);

6) ако не ангажује о свом трошку правно лице које има одговарајућу дозволу, односно овлашћење за поступање у случају ванредног догађаја (члан 10. став 6);

7) ако у случају расипања, разливања, истицања или неког другог облика ослобађања опасне робе, не збрине на прописани начин опасну робу, односно контаминирани предмет (члан 10. став 8);

8) ако изврши поправку транспортног суда, укључујући заваривање, вршење термичкe изолацијe, преправку цевне инсталације на мерно-претакачкој опреми, мењање вентилске групе и друге сличне радове на превозним средствима за транспорт опасне робе, који могу да проузрокују последице по имовину, људе и животну средину, без одобрења именованог тела (члан 10. став 10);

9) ако користи амбалажу, покретну опрему под притиском, односно цистерну која није у складу са чланом 11. ст. 1. и 2. овог закона;

10) ако поступи супротно одредбама члана 18. став 2. тач. 1) и 3) овог закона;

11) ако преда на транспорт опасну робу чији транспорт није дозвољен у складу са чланом 21. став 2. тачка 1) и члан 22. став 2. тачка 1) овог закона;

12) ако користи цистерне за транспорт намирница, кондиторских производа и сточне хране супротно одредби члана 23. став 3. тачка 1) овог закона;

13) ако не обезбеди да транспорт обавља искључиво возач који има сертификат о стручној оспособљености (члан 23. став 3. тачка 6));

14) ако не обезбеди обуку запослених (члан 23. став 4. тачка 1) и члан 29. став 1. тачка 1));

15) ако не обезбеди да сваки члан посаде воза у току транспорта опасне робе код себе има исправу за идентификацију са фотографијом (члан 23. став 4. тачка 3));

16) ако одложи пријем робе без оправданих разлога (члан 24. став 2. тачка 1));

17) ако не именује потребан број саветника за безбедност у транспорту опасне робе (члан 36. став 1);

18) ако транспорт опасне робе повери лицу које нема важећи сертификат о стручној оспособљености за возача возила за транспорт опасне робе у складу са ADR или сертификат о специјалистичком знању из области ADN, односно ако за обављање послова у транспорту опасне робе не одреди запослене који су за те послове стручно оспособљени (члан 43. став 1, члан 51. став 1. и члан 57. став 1);

19) ако у случају ванредног догађаја у транспорту опасне робе у железничком саобраћају не поступи у складу са одредбама RID, овог закона и прописа донетих на основу овог закона (члан 52. став 2);

20) ако у случају ванредног догађаја у унутрашњем водном саобраћају не поступи у складу са одредбама ADN, овог закона и прописа донетих на основу овог закона (члан 45. став 3);

21) ако утовара или истовара опасну робу изван лука, односно пристаништа (члан 59).

Поред казне за прекршај из става 2. овог члана, предузетнику – учеснику у транспорту, за прекршај којим се проузрокује опасност I категорије у складу са чланом 9. став 1. тачка 1) овог закона, изриче се заштитна мера забране вршења одређених делатности – забрана обављања делатности транспорта опасне робе у трајању од шест месеци, рачунајући од дана правоснажности пресуде којом је утврђена његова одговорност за проузроковање опасности I категорије.”

Члан 40.

Привредна друштва, друга правна лица или предузетници који обављају делатност транспорта опасне робе дужни су да своје акте ускладе са овим законом у року од годину дана од дана ступања на снагу овог закона.

Произвођачи амбалаже, односно посуда под притиском, цистерни и возила дужни су да своје акте ускладе са ADR/RID/ADN, овим законом и прописима донетим на основу овог закона, у року од годину дана од дана ступања на снагу овог закона.

Тела за оцењивање усаглашености која су овлашћена у складу са Законом о транспорту опасног терета („Службени гласник РС”, број 88/10) и прописима донетим на основу тог закона, настављају са обављањем послова до овлашћивања по овом закону.

Тела за оцењивање усаглашености која су именована у складу са Законом о транспорту опасне робе („Службени гласник РС”, бр. 104/16, 83/18, 95/18 - др. закон и 10/19 - др. закон) и прописима донетим на основу тог закона, настављају са обављањем послова.

Овлашћена стручна лица која су овлашћена да испитују и означавају жигом, односно да издају извештај о испитивању цистерне, настављају са обављањем послова.

Члан 41.

Прописи донети на основу Закона о транспорту опасног терета примењују се до доношења подзаконских аката у складу са Законом о транспорту опасне робе и овим законом.

Прописи из става 1. овог члана примењују се ако нису у супротности са одредбама овог закона.

Члан 42.

Прописи за извршавање овог закона биће донети у року од 12 месеци од дана ступања на снагу овог закона.

Члан 43.

Овај закон ступа на снагу осмог дана од дана објављивања у „Службеном гласнику Републике Србијеˮ.